โรงเรียนเมืองพัทยา 1 (เชิญ พิศลยบุตรราษฎร์บำเพ็ญ)

โรงเรียนเมืองพัทยา 1 (เชิญ พิศลยบุตรราษฎร์บำเพ็ญ) - Pattaya City 1 School (Choen Pisalayabutr Rat Bumpen) เป็นโรงเรียนที่ตั้งอยู่ในเขตวัดพุทธิวราราม (กระทิงลาย) เมืองพัทยา ตำบลหนองปลาไหล อำเภอบางละมุง จังหวัดชลบุรี สังกัดกรมส่งเสริมการปกครองส่วนท้องถิ่น กระทรวงมหาดไทย เปิดทำการเรียนการสอนในระดับชั้นปฐมวัย ถึงมัธยมศึกษา แบบสหศึกษา

**ประวัติโรงเรียน**
โรงเรียนเมืองพัทยา 1 (เชิญ พิศลยบุตรราษฎร์บำเพ็ญ) เป็นโรงเรียนประเภทนายอำเภอจัดตั้ง ตามพระราชบัญญัติประถมศึกษาเมื่อวันที่ 1 กันยายน พ.ศ. 2498 ซึ่งนายบุญช่วย ระเริงศิลป์ ผู้ใหญ่บ้านหมู่ที่ 1 ตำบลนาเกลือ อำเภอบางละมุงในขณะนั้น พร้อมด้วยท่านเจ้าอาวาสวัดกระทิงรายได้ช่วยกันบริจาคเงินสร้างโต๊ะเก้าอี้ พร้อมทั้งกระดานดำ เป็นเงิน 4,386 บาท เพื่อเป็นประโยชน์ในการเรียนการสอน และใช้ศาลาการเปรียญวัดกระทิงรายเป็นสถานที่เล่าเรียน ตั้งแต่ประถมศึกษาปีที่ 1-4 ตามหลักสูตรกระทรวงศึกษาธิการ และใช้ชื่อว่า " โรงเรียนวัดกระทิงราย " มีนักเรียน 45 คนครู 2 คน คือนายจำนรรย์ แจ้งน้อย รักษาการในตำแหน่งครูใหญ่ และนางสุนีย์ ทิมทอง เป็นครูผู้น้อย
ต่อมาเดือนตุลาคม พ.ศ. 2510  พระครูวิจารณ์ศาสนกิจ (สม) เจ้าอาวาสวัดกระทิงราย และคุณหญิงเชิญ พิศลยบุตร - รวมทั้งราษฎร ได้ร่วมกันสร้างอาคารถาวรแบบ 017 ข. จำนวน 1 หลัง 4 ห้องเรียน จัดสร้างถังน้ำคอนกรีตเสริมเหล็ก จำนวน 3 ถัง พร้อมทั้งเสาธง และห้องน้ำ เป็นเงินทั้งสิ้น 260,000 บาท และเริ่มใช้อาคารเรียนเมื่อวันที่ 17 พฤษภาคม พ.ศ. 2511 เป็น " โรงเรียนวัดกระทิงราย (เชิญ พิศลยบุตรราษฎร์บำเพ็ญ) "
ต่อมาเดือนพฤศจิกายน พ.ศ. 2521 โรงเรียนวัดกระทิงราย (เชิญ พิศลยบุตรราษฎร์บำเพ็ญ) ซึ่งสังกัดองค์การบริหารส่วนจังหวัดชลบุรี ได้โอนไปสังกัดเมืองพัทยา กรมส่งเสริมการปกครองส่วนท้องถิ่น กระทรวงมหาดไทย และเปลี่ยนชื่อเป็น " โรงเรียนเมืองพัทยา 1 (เชิญ พิศลยบุตรราษฎร์บำเพ็ญ) " ตั้งแต่วันที่ 29 พฤศจิกายน พ.ศ. 2521 จนถึงปัจจุบัน

**ข้อมูลทั่วไปของโรงเรียน**
ไฟล์:Callophyllum inophyllum.JPG|thumb|ต้นกระทิงราย ต้นไม้ประจำโรงเรียน
*ตราสัญลักษณ์โรงเรียน หมายถึง ความเข็มแข็ง กล้าหาญ สามัคคี มีวิสัยทัศน์กว้างไกล ดุจดั่งพระเจ้าตากสินมหาราช
*สีประจำโรงเรียน ชมพู - เขียว
**สีชมพู หมายถึง ความรัก ความเมตตากรุณา
**สีเขียว หมายถึง ความร่มรื่น อุดมสมบูรณ์
**(สีสองสีนี้ให้ ความหมายคือ โรงเรียนเมืองพัทยา 1 (เชิญ พิศลยบุตรราษฎร์บำเพ็ญ) มีความรัก เมตตาซึ่งกันและกัน สถานศึกษาอยู่ในสถานที่ร่มรื่น สะอาด สวยงาม และทุกคนอยู่อย่างมีความสุข)
**ต้นไม้ประจำโรงเรียน: คือ ต้นกระทิงราย
*ปรัชญา: ปญฺญาว ธเนน เสยฺโย (ปัญญา ประเสริฐกว่าทรัพย์)
*คำาขวัญ: สุขภาพดี มีวิชา กีฬาเด่น เน้นวินัย
*อัตลักษณ์: คือ ผู้เรียนมีความชื่นชมและเล่นกีฬาเป็นอย่างน้อยคนละ 1 ชนิด
*เอกลักษณ์: คือ โรงเรียนส่งเสริมการกีฬา

**อาณาเขตของโรงเรียน**
ทิศตะวันออก จรด ทางสาธารณประโยชน์
*ทิศตะวันตก จรด ถนน สุขุมวิท
*ทิศเหนือ จรด วัดพุทธิวราราม (วัดกระทิงราย)
*ทิศใต้ จรด ที่ดินนางเสริมทรง พรกิจประสาน

**อาคารเรียนและห้องเรียน**
 อาคารเรียนไม้ 1 อาคาร- อาคารเรียนปูน 4 อาคาร- อาคารเอนกประสงค์ 1 อาคาร- โรงอาหาร 1 โรง- ห้องเรียน 23 ห้อง- ห้องทดลองวิทยาศาสตร์ 2 ห้อง- ห้องคอมพิวเตอร์ 1 ห้อง- ห้องปฏิบัติการทางภาษา 1 ห้อง- ห้องสมุด 1 ห้อง

**เปิดสอนระดับชั้น**
 ชั้นอนุบาล 1-3- ชั้นประถมศึกษา 1-6- ชั้นมัธยมศึกษา 1-3

**อ้างอิง**
 โรงเรียนเมืองพัทยา 1 (เชิญ พิศลยบุตรราษฎร์บำเพ็ญ) - เปิดบ้านวิชาการ "59 ปี การศึกษาเมืองพัทยา 1 โมเดลสู่ 36 ปี การศึกษาเมืองพัทยก้าวไกล"fix-attempted=yes - ข้อมูลพื้นฐานโรงเรียนเมืองพัทยา 1 (เชิญ พิศลยบุตรราษฎร์บำเพ็ญ)fix-attempted=yes 

**แหล่งข้อมูลอื่น**
 Facebook โรงเรียนเมืองพัทยา 1 (เชิญ พิศลยบุตรราษฎร์บำเพ็ญ)
เมืองพัทยา 01
หมวดหมู่:โรงเรียนที่ก่อตั้งในปี พ.ศ. 2498